პიტერ დაიმონდი
პიტერ ართურ დაიმონდი (ინგლ. Peter Arthur Diamond; დ. 29 აპრილი, 1940) — ამერიკელი ეკონომისტი. ნობელის პრემიის ლაურეატი ეკონომიკაში (2010) „საძიებო დაბრკოლებებით ბაზრის ანალიზისთვის“. აშშ-ის უსაფრთხოებისა და სოციალური პოლიტიკისა და მუშაობის ანალიტიკოსი. დაიმონდი დაიბადა ნიუ-იორკში, რუმინეთიდან და რუსეთიდან ემიგრირებული ებრაელების ოჯახში. მამა ადვოკატი იყო, ხოლო დედა — ბუღალტერი. სწავლობდა ბრონქსისა და ვუდმერის სკოლებში. მათემატიკის ბაკალავრის ხარისხი მიიღო 1960 წელს იელის უნივერსიტეტში, დოქტორის ხარისხი კი 1963 წელს მასაჩუსეტსის ტექნოლოგიურ ინსტიტუტში. ასწავლიდა კალიფორნიის უნივერსიტეტსა (ბერკლი) და მასაჩუსეტსის ტექნოლოგიურ ინსტიტუტში.